بسم الله الرحمن الرحيم " وما ينبغي للرحمن أن يتخذ ولدا "

لي غادي يشري اليوم الحلوى باش يحتفل بعيد ميلاد " ابن الله " 2023 تعالى الله عما يعتقد الظالمون ... خاص يراجع الإسلام ديالو ... الله يقول " لم يلد ولم يولد " ونتا كاتقول لا اسيدي ربي راه قبل 2023 تزاد عندك واحد العزري " سبحانه وتعالى " راه الى ما بغيتيش تعترف ... راه هاذي هي الحقيقة ديالك .

الى كنتي جيعان ملهوف على الحلوى ... صبر غير يومين او ثلاث ايام وضرب مع راسك ... كنتي مقلد للناس راك ضعيف الشخصية واليوم أثروا عليك بالاحتفال ... غدا يأثر عليك الهندوس بعبادة البقر ... وتبدا تشطح من هنا ومن لهيه ... كنتي كاتظن انه احتفال بسنة جديدة ... السلف كانوا يبكون بمضي العمر ماشي يفرحون ... كل يوم مضى منك يقربك الى القبر ... عمركم شفتي شي حد غادي وكايقرب للقبر كايفرح ؟؟؟ نهاية السنة ديرها لمراجعة نفسك واش كاتصلي صلاتك واش متمسك بدينك واش مهلي فواليديك ووليداتك رد للناس رزقهم الى ظلمتي شي حد طلب منو السماحة ... اما صحاب الخمر والاختلاط والروينة ... تخيل معايا تموت فذيك الحالة... واش ترضى تلقا الله ونتا سكران ؟؟؟ 

غدا صباحا تابعوا القنوات الإلكترونية وغادي تشوفوا حجم الدمار والمصائب والحوادث لي كاتوقع فهاذ الليلة المشؤومة ... ومع ذلك لن تجد علمانيا واحدا يقول لك بناء المستشفيات أولى من بوناني او لقمة في فم جائع خير من حلوى وخمر الكريسماس ...